Bybelskool » Markus 9:49-10:16 – Jesus vra getrouheid aan Hom en lojaliteit aan mekaar
Tags: getrouheid, lojaliteit, Markus
Feb 23, 2010 at 11:32 | #
Ek lees vandag in die Byllennium komentaar dat ons Jesus se teaching van skei op die volgende maniere kan toepas;
1. Vir die wat nog nie getroud is nie, dink ernstig daaroor, dis nie speletjies nie
2. Vir die wat getroud is, werk hard aan jou huwelik, dis baie belangrik vir God
3. Vir die wat oorweeg om te skei, dit moet die absolute laaste uitweg wees, oorweeg in rou en berou…
4. Vir die wat klaar geskei is, moenie tob oor die verlede nie, dis nie n onvergeeflike sonde nie, fokus op Jesus en jou pad vorentoe
Chris, ek wil net dankie sê vir hierdie Bybelstudie, dis ongelooflik lekker en het al deel van my daaglikse bestaan geword, is al klaar "sad" dat dit na die einde se kant toe staan. Hopelik is daar nog in die nabye toekoms?
Feb 23, 2010 at 12:40 | #
Ek onthou 'n vriend wie se vrou nie saam met hom in die bediening wou ingaan nie, en van hom geskei het. Hy het 'n liturgie geskryf wat hulle voor die berader en naaste familie gevolg het om hulle skuld te bely en om vergifnis te vra. Hy het vandag 'n lewenskragtige bediening, 'n nuwe huwelik met drie kinders, en steeds goeie bande met sy eerste vrou. Sonder om dit as patroon of model voor te hou, die band met die Here is nooit afgesny nie. Die storie laat met my met baie meer deernis en verdraagsaamheid vir mense wie se huweliksbootjie dreig om te strand. Maar, Paulus en jy was reg, trou is nie speletjies nie.
Oor die Bybelskool – ek wil dit kwartaalliks doen – oorweeg 1 en 2 Konings vir volgende kwartaal. Sal julle ingelig hou.
Feb 24, 2010 at 11:08 | #
Ek het gewonder hoe die kindertjies moet wees, wat in die hemel sal kom en ook hoekom Jesus hulle moes aanraak.
Jy sê Jesus het hulle geseën, wat het dit beteken.
Feb 24, 2010 at 11:24 | #
Jesus gebruik die kinders as voorbeeld van hoe mense moet wees wat die koninkryk van God kan ontvang. Hy verwys waarskynlik na hulle onbevange vertroue as aansporing vir ons om op dieselfde manier op Hom te vertrou. Jesus raak hulle aan, soos Hy trouens 'n hele paar ander mense in die evangelie aanraak: Petrus se skoonma, Jaïrus se dogtertjie, die dowe man en die blinde. Hy gaan hier nog verder: Hy omhels hulle! Daarmee illustreer Hy sy toeganklikheid en deernis met mense. Geen wonder dat mense Hom ook probeer aanraak het, bv. die vrou met bloedvloeiing.
Dat Jesus die kindertjies seën kom waarskynlik ooreen met soortgelyke seënende handelinge waarvan ons lees by Abraham, Isak en Jakob (Hy lê ook sy hande op sy kleinkinders – Gen 48:14-15). Die aartsvaders het daarmee eintlik 'n gebed om voorspoed vir hulle kinders toegebid, waarop families baie peil getrek het. Dit was as't ware profetiese woorde. Hier is dit egter God self wat die kindertjies seën wat benewens aardse seën verseker ook 'n geestelike impak in hulle lewens sou hê. Hy verkondig daarmee ook dat daar 'n nuwe waardering vir kinders by mense moet wees.